section_heading: Povijest
paragraph_text: U 1950-im i 60-im je kompanija ostvarivala brzi rast, poglavito nakon što su 1. srpnja 1959. kupili svog rivala Hong Kong Airways. Između 1962. i 1967. su ostvarivali dvoznamenkasti rast svake godine. Prvi puta su prevezli milijun putnika 1964. godine, a iste godine su dobili i svoj prvi mlazni zrakoplov - Convair 880. Prvi Boeing 747 su dobili 1979., a 1980. su ostvarili i prvi let do Londona. Ekspanzija se nastavila i u narednim godinama te su ubrzo uveli i letove za Vancouver, San Francisco i mnoge druge gradove u Europi i Sjevernoj Americi.